U-I-105/12
Natisni
Opravilna št.:
U-I-105/12
Datum odločitve:
26. 9. 2012
ECLI:
ECLI:SI:USRS:2012:U.I.105.12
Akt:
Zakon o javnih uslužbencih (Uradni list RS, št. 63/07 – uradno prečiščeno besedilo in 65/08) (ZJU), 8. odst. 83. čl.
Izrek:
Zahteva za oceno ustavnosti osmega odstavka 83. člena Zakona o javnih uslužbencih (Uradni list RS, št. 63/07 – uradno prečiščeno besedilo in 65/08) se zavrže.
Evidenčni stavek:
Ustavno sodišče presoja le veljavne predpise. Predpise, ki so prenehali veljati, presoja le v skladu s pogoji iz drugega odstavka 47. člena Zakona o Ustavnemu sodišču. Ker je bila izpodbijana določba med postopkom pred Ustavnim sodiščem v celoti spremenjena, je Ustavno sodišče zahtevo predlagateljev zavrglo.
Geslo:
1.5.51.1.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje zahteve.
1.4.51.5.2 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravovarstvena potreba v primeru, ko je predpis prenehal veljati - Med postopkom.
Pravna podlaga:
Člen 25.1, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Skupina poslank in poslancev Državnega zbora, Ljubljana
Datum vloge:
9. 5. 2012
Vrsta odločitve:
sklep
Vrsta rešitve:
zavrženje
Dokument:
US29853
Dokument v PDF obliki:
U-I-105-12.pdf
148 KB
Prenesite datoteko
U-I-105/12-7
26. 9. 2012
SKLEP
Ustavno sodišče je v postopku za oceno ustavnosti, začetem z zahtevo skupine poslank in poslancev Državnega zbora Republike Slovenije, na seji 26. septembra 2012
sklenilo:
Zahteva za oceno ustavnosti osmega odstavka 83. člena Zakona o javnih uslužbencih (Uradni list RS, št. 63/07 – uradno prečiščeno besedilo in 65/08) se zavrže.
OBRAZLOŽITEV
1. Skupina enainštiridesetih poslank in poslancev Državnega zbora je vložila zahtevo za oceno ustavnosti osmega odstavka 83. člena Zakona o javnih uslužbencih (v nadaljevanju ZJU). Na podlagi te določbe ima s položaja nekrivdno razrešeni uradnik, ki pred imenovanjem na položaj ni imel statusa uradnika, pravico do odpravnine v višini ene petine povprečne mesečne bruto plače za vsak polni mesec, ki je ostal do izteka dobe imenovanja na položaj. Odpravnina se lahko nadomesti z zagotovitvijo ustreznega delovnega mesta le s soglasjem uradnika. Predlagatelji menijo, da je izpodbijana določba v neskladju z 2. členom, drugim odstavkom 14. člena, 50., 66. členom, drugim odstavkom 120. in prvim odstavkom 114. člena Ustave.
2. Na podlagi 47. člena Zakona o Ustavnem sodišču (Uradni list RS, št. 64/07 – uradno prečiščeno besedilo – v nadaljevanju ZUstS) lahko Ustavno sodišče presoja predpise, ki so prenehali veljati ali so bili spremenjeni ali dopolnjeni, če niso bile odpravljene posledice njihove protiustavnosti oziroma nezakonitosti. Predlagatelj mora za presojo takega predpisa izkazati pravovarstveno potrebo.
3. Z uveljavitvijo Zakona za uravnoteženje javnih financ (Uradni list RS, št. 40/12, v nadaljevanju ZUJF) je bila izpodbijana določba osmega odstavka 83. člena ZJU v celoti spremenjena (117. člen ZUJF). Ker skupina poslank in poslancev kot predlagatelji ne morejo izkazati pravovarstvene potrebe za nadaljevanje postopka zoper neveljavni predpis,[1] niso izpolnjeni pogoji za nadaljevanje postopka za oceno ustavnosti izpodbijane določbe. Zato je Ustavno sodišče zahtevo zavrglo.
4. Ustavno sodišče je sprejelo ta sklep na podlagi prvega odstavka 25. člena ZUstS v sestavi: predsednik dr. Ernest Petrič ter sodnice in sodniki dr. Mitja Deisinger, dr. Dunja Jadek Pensa, mag. Marta Klampfer, dr. Etelka Korpič – Horvat, mag. Miroslav Mozetič, Jasna Pogačar, dr. Jadranka Sovdat in Jan Zobec. Sklep je sprejelo soglasno.
dr. Ernest Petrič
Predsednik
Opomba:
[1] Takšno stališče izhaja že iz sklepa Ustavnega sodišča št. U-I-59/06 z dne 6. 3. 2008 (Uradni list RS, št. 30/08, in OdlUS XVII, 9).